SK
L 222/458
Úradný vestník Európskej únie
8.9.2023
Poznámka: Ak je funkcionalita ATO GoA1/2 implementovaná nad traťovým zariadením triedy B, implementácia vozidlového zariadenia ATO je založená na zmluvných dohodách medzi manažérom infraštruktúry a železničnými podnikmi a ako také neexistujú žiadne povinné požiadavky na implementáciu ATO GoA1/2, kým traťové zariadenia ATO a trate triedy B neprejdú na plne vyhovujúci ETCS vrátane špecifikácií traťových zariadení ATO uvedených v dodatku A k tejto TSI.
7.2.9.3.
RMR
GSM-R a/alebo FRMCS sa implementujú v súlade s implementačnými požiadavkami uvedenými v bode 7.3.2.
7.2.10.
Údržba špecifikácií (opravy chýb)
7.2.10.1.
Pov i n n o s t i p o č a s p r o c e s u r i a d e n i a z m i e n
Počas procesu riadenia zmien (CCM) špecifikácií ERTMS a pred nadobudnutím účinnosti ďalšej legálnej verzie tejto TSI sa chyby klasifikujú podľa toho, či bránia bežnej prevádzke, alebo nebránia bežnej prevádzke.
Pokiaľ ide o chyby brániace bežnej prevádzke, výrobcovia vozidlových systémov, prevádzkovatelia, napr. poskytujúci informácie o výskyte chýb počas bežnej prevádzky, a manažéri infraštruktúry s potrebnými informáciami od výrobcov traťových systémov opíšu svoje produkty a systémové implementácie vzhľadom na identifikovanú situáciu, a to vyplnením dotazníkov ERA (ktoré zahŕňajú riešenie chýb a zmierňujúce opatrenia).
Odpovede na tieto dotazníky ERA sa poskytnú do troch mesiacov od uverejnenia dotazníkov, a v rámci dotazníka ERA musí najmä manažér infraštruktúry vyhodnotiť, či: 1. vplyv chyby je prijateľný, pokiaľ ide o bezpečnosť a prevádzku siete; 2. vplyv chyby je prijateľný pre interoperabilitu, čo znamená buď, že: a) neuplatnenie opravy chyby na trati umožní, aby každé vozidlo s ERTMS, ktoré je v súlade s najnovšou verziou vydania TSI, poskytovalo bežnú prevádzku v sieti alebo b) neuplatnenie opravy chyby vo vozidle umožní, aby každé vozidlo s ERTMS poskytovalo bežnú prevádzku v sieti vyhovujúcej TSI.
Agentúra uverejňuje výsledky dotazníkov ERA transparentným spôsobom.
7.2.10.2.
Pov i n n o s t i v ý r o b c u v o z i dl o v ý ch a t r a ť ov ý c h z a r i a d e n í
Po uverejnení opravy chýb vo verzii vydania výrobcovia zodpovedajúcim spôsobom aktualizujú svoje komponenty interoperability a sú zodpovední za údržbu komponentov interoperability, ako sa vyžaduje v bode 4.2.20.1 (vrátane údržby príslušných osvedčení ES) a v súlade s požiadavkami na prechod uvedenými v dodatku B (Tabuľka B3).
Tieto aktualizované komponenty interoperability (vrátane súvisiacich osvedčení ES) sa sprístupnia na integráciu do príslušných subsystémov v súlade s dodatkom B (Tabuľka B3).
Poznámka: Pri komponentoch interoperability, v prípade ktorých už skôr poskytnuté informácie podľa bodu 7.2.10.1 naznačujú, že neexistuje vplyv na bezpečnosť, prevádzku a interoperabilitu, sa nevyžaduje aktualizácia.